Q=6	C=6	SS=0	LS=0	PS=0	DC=0	LC=0	SD=0	BS=1	G0=12	G1=4	G2=0	DLID=kaa_Latn	BODY=Jánibek Álimhanuly ózine laqap at tańdap aldy\n2019 jylǵy 16 qyrkúıek 09:14\nNUR-SULTAN. QazAqparat – Qazaqstandyq kásipqoı boksshy (7-0, 2 KO) Jánibek Álimhanuly endi rıngke Qazaq style laqap atymen shyǵatyn bolady. Bul týraly boksshy Instagram-daǵy paraqshasynda jazdy, dep habarlaıdy QazAqparat tilshisi.\nJánibek Álimhanulynyń jekpe-jegin qaıdan kórýge bolady\nJánibek Álimhanuly qazaq boksy stılin tarıhta qaldyrýǵa ýáde berdi Jánibek Álimhanulynyń kelesi qarsylasy belgili boldy Jánibek Álimhanuly WBO reıtınginde eki satyǵa joǵarylady\n«Kásipqoı boksta ár boksshynyń laqap aty bar. Bireýleri laqap atty ózi tańdaıdy, endi bireýlerge jankúıerler qoıady. Ózderińiz jaqsy bilesizder meni Amerıkada jankúıerler, bapkerler Qazaq style dep ataıdy. Qazaqstandyq jankúıerler de osylaı atap ketti. Kóp oılanbastan laqap atymdy QAZAQ STYLE dep ataýdy jón kórdik. Onsyz da sizder solaı ataısyzdar. Biz jáı ǵana resmılendirip qoıaıyq. Boksrekke (BoxRec nemese boxrec.com — kásipqoı boksshylar týraly málimetter, reıtıngter saıty) engizip qoıdyq. Buıyrtsa QAZAQ STYLE-dy álemge tanytýǵa bar kúshimizdi salamyz! Jeńiste júzdeseıik!», - dep jazdy boksshy.\nEske sala ketsek, sońǵy aıqasynda Jánibek Álimhanuly 27 ret jeńiske jetken qarsylasyn nokaýtqa túsirgen bolatyn. Orta salmaqtaǵy on raýndqa sozylǵan aıqasta Álimhanuly kanadalyqty besinshi raýndta tehnıkalyq nokaýtpen jeńdi.